
ON MATTHEW THE GRAMMARIAN AND THE 161" CENTURY SPOKEN BULGARIAN 
LANGUAGE. The paper examines some peculiarities of Matthew the Grammarian’s language. The 
famous representative of the Sofia Literary School from the 16% century is the author of an unique 
work - The Life of St. Nicolas the New of Sofia. The author proposes lexical-semantic classifications 
of word groups. The basic aim of the paper is to prove that – contrary to popular opinions about 
Matthew”’s strong rhetoric character and distance from the spoken language - his hagiographic work 
contains visible signs of vernacular language. In addition, the final passage with the miracle of the 
saint, which has not been included in the most popular new Bulgarian version, is reproduced in 


original and translation together with commentaries about one rare appellation of disease. 


Keywords: Sofia Literary School, Matthew the Grammarian, historical lexicology. 


Основна цел Ha езиковедската медиевистика в дигиталната ера е да ce при- 
добият нови и да се задълбочат известните знания за значимостта на българското 
ръкописно наследство от Средновековието чрез приложението на електронни и ин- 
терактивни средства за дългосрочно съхранение във времето. Важно направление 
е създаването на различни речници, чрез които се събира словното богатство на 
българите през вековете и се запазва най-важният белег на националната иден- 
тичност - езикът. Най-целесъобразно на настоящия етап е историческата лексика 
да се обработва в корпуси от бази и суббази данни с профилирани класификационни 


принципи и да се прилага модерен софтуер за обработката им. Чрез речниковите 


1 Изследването е финансирано от Българската академия на науките по програма за подпомагане 
на младите учени и докторантите в БАН - 2017 г. Изказвам благодарност на Програмата, в рамките 
на която участвам като научен консултант по проекта Материалната и духовната култура на бъл- 
гарина според лексиката на софийските книжовници от XVI в. 

сведения се моделира езиковата картина на света на българина в дадена епоха; в слов- 
ния състав е кодиран неговият познавателен опит от отношенията му с природата, 
обществото, християнските духовни ценности. С особена представителност биха се 
отличили речникови данни с общи особености, като географско-ареална характе- 
ристика, авторство, жанр, културноисторически профил и т.н. 

Петте оригинални творби на Софийската книжовна школа от XVI в. отговарят 
на тези критерии и са индикатор за състоянието на българския език от османския 
период. Това са: Житието и Службата на св. Георги Нови Софийски от поп Пейо; 
Житието на св. Николай Нови Софийски от Матей Граматик; Службата на Николай 
Нови Софийски от инок Андрей (чието авторство е доказано от Кожухаров 1985, 
2004) и Похвалната беседа за софийските мъченици от неизвестен автор (Райкова 
2010a). Последните три, формиращи цикъл за софийските новомъченици от XVI B., 
са запазени само в един оцелял ръкописен сборник от 1564 T., Ne 1521 в Църковно- 
историческия и архивен институт към Българската патриаршия в София (Хри- 
стова - Караджова - Икономова 1982: 99; Темелски 2000: 119-120; Буюклиева 2008: 
51-52; Цибранска-Костова - Билярски 2015). Лексиката им е сред най-слабо изслед- 
ваните проблеми? на фона на активните интердисциплинарни проучвания в по- 
следните години върху София и Софийско, подпомогнати от общински конкурси 
за опазване на културно-историческото наследство, европейски и национални про- 
грами за регионално развитие. 

Сред посочените пет творби Житието на св. Николай Нови Софийски (на- 
татък ЖНС) се откроява със статута си на най-пространната агиографска творба 
в цялата средновековна българска литература (Милтенова 2009: 705-707). В ръкопис 
№ 1521 то заема отл. 41a дол. 209a в състава на общо 288-те листа на кодекса и заедно 
със Службата за същия светец е изписано от ръката на кратовския калиграф поп 
Лазар в Кратово през 1564 г., както осведомява приписката веднага след края му на 
л. года. Големият обем е вероятната причина Житието да е известно повече с ново- 
българските си преводи и все още да няма съвременно наборно издание. Основни 
заслуги за проучването му има П. А. Сирку. По време на научната си обиколка из Бъл- 
гария в периода септември 1878 - септември 1879 T., по идея ис щедрата подкрепа на 


митрополит Мелетий Софийски руският изследовател се запознава с ръкопис ЦИАИ 


2 Може само да се съжалява, че едни от най-сериозните приноси към темата са останали непублику- 
вани. Сред тях си позволявам да поставя на първо място дисертацията на С. Райчинов, която ползвам 
и цитирам (Райчинов 1983), както анонсирания, но неиздаден труд на А. Даскалова Житие на Никола 
Софийски - български паметник от XVI в. Ново критическо издание на текста с уводна част и cno- 
воуказател (Даскалова 1993-1994: 289). 

1521, по това време с местонахождение в съборната църква „Св. Крал“, и възлага на 
столичния учител Манол Лазаров да изготви препис на текстовете срещу заплащане. 
За своята находка П. Сирку разказва както в Увода на знаменития си труд от 1901 T., 
така и в личната си кореспонденция (Сырку 1901: 1-3; Николов - Герд 2012: 77, 191). 
До момента ЖНС е познато в оригиналния език от епохата единствено по неговото 
издание (Сырку 1901: 27-143). Кратък откъс е поместен в Ангелов - Генов 1922: 565-574. 
Финалът с чудесата на светеца е преведен от Ст. Станимиров в преразказан вариант 
(Станимиров 1931: 54-55), но отсъства дори от най-пълния до момента новобългарски 
превод, разпространяван и в интернет (СБЛ 1986: 308-376; уму. ргауоѕ/ауіеѓо.сот; 
уму. 51оуо.Бд). Една от задачите в настоящата статия ще бъде да се представи в ори- 
гинал и в превод фрагмент от тази последна част като илюстрация към поставения 
в заглавието проблем. 

И така, с авторството на Матей Граматик се свързва разказът за Мъчението на 
обущаря Николай (Никола) от Йоанина, Тесалия, пострадал в София за християн- 
ската вяра на 17 май 1555 г. Хипотезата, че Матей Граматик би могъл да е автор и на 
Похвалната беседа за софийските мъченици, засега остава недоказана. Самият автор 
е изпълнявал важен административен пост към Софийската митрополия. В наслова 
на творбата си той се назовава дяк, което насочва към канцеларската работа на пи- 
сар или секретар, и ламбадарий - лицето, което носи ламбадата пред митрополита 
или патриарха по време на богослужение и е ръководител на десния църковен хор 
(Райчинов 1983: 99). Следователно Матей е светска личност с висок авторитет и 06- 
ществено положение. Впрочем това се доказва от друго сведение в писмен източ- 
ник. В Четвероевангелие от 1562 T., съхранявано в Църковно-историческия и архивен 
институт при Българската патриаршия под № 34, в бележката на преписвача на л. 
3356 - видния калиграф и художник Йоан Кратовски - Матей този път е наречен 
господин и велик ламбадарий на св. велика църква София Сардакийска и е посочен 
като негов поръчител. Евангелието е преписано и украсено в Кратово и не може да 
има съмнение в тесните връзки на софийския книжовник с кратовската общест- 
веност. Останалите моменти от биографията на Матей Граматик се възстановяват 
по косвените данни в Житието. Той е роден в София (вероятно между 1500-1505 г.), 
получил е образованието си в някое от софийските килийни училища и тук е живял. 
Написал е творбата за св. Николай Нови по поръка на софийския клир. Не е известно 
дали след като става свидетел на мъченичеството на своя агиографски герой през 
1555 г., той остава до края на живота си да живее в София, но във всеки случай след 
1564 г. за него няма повече никакви данни. Стилът плетение словес и исихастките 


тенденции, на които Матей Ламбадарий подражава, го представят като следовник на 

Търновската книжовна школа, а множеството библейски цитати - за начетен в бого- 
словската материя човек. Изказвано е достоверното предположение, че Матей Грама- 
тик е посещавал Рилския манастир, ползвал е богатата му библиотека и че дори тук 
е написал самата творба (Райчинов 1982а, 19826: 125, 1983: 126). Сведенията от първа 
ръка в ЖНС са причината в художествения му език да се проявяват едновременно 
двете тенденции: към възпроизвеждане на традицията и старите образци, методите 
на идеализация и хиперболизация, но едновременно с това тенденция към демокра- 
тизация, към силно присъствие на житиеписеца, към богата историческа фактоло- 
гия и достоверност. Езикът на твореца отразява същата дихотомия и съдържа както 
старинни думи и изрази, познати още на класическите старобългарски паметници, 
така и диалектни или разговорни думи, които го свързват с говоримия български 
език от епохата и софийския ареал. Вторият лексикален пласт остава недооценен, 
тъй като преобладава мнението, че реторичните похвати са затъмнили смисъла. 
Изследователи от различно време обаче посочват, че авторът не е чужд на някои 
по-нови неологизми, ковани думи и народни изрази (мнение на Й. Иванов, цитирано 
по циклостилните му лекции y Райчинов 1983: 14) или че въпреки стремежа към ap- 
хаизация той все пак употребява отделни думи и изрази от народноразговорната 
реч (Даскалова 1993-1994: 300; Даскалова 1996; още Райкова 2010 6). Формулирайки 
работната хипотеза, че в ЖНС са налице лексикални маркери за говорима реч, ще се 
опитаме тезисно да представим причините за това явление и да очертаем сферите 
на употреба чрез условна типологическа характеристика и класификационни групи. 
Изследването не може да има претенцията за изчерпателност по типове лексеми 
и честотността им, докато не бъдат установени конкретният обем и характер на този 
лексикален сегмент чрез пълно лексикографиране на ЖНС. При разработването на 
този изследователски аспект следва да се има предвид следното: 

1. Разговорното начало проличава най-ясно в лексиката с битов характер и лек- 
сиката на традиционната материална култура поради това, че тя не е закрепостена 
към строго богослужебната сфера. Веднага трябва да се направи уговорката, че аги- 
ографията предполага присъствието на редица предметно-битови реалии, защото 
светецът се подвизава в опредено пространство и време и преди да стане гражда- 
нин на небесния Йерусалим, има своето земно битие. Една от причините Супрасъл- 
ският сборник от Х в. да съдържа най-голям процент хапакси от всички останали 
класически старобългарски паметници, наред със Синайския евхологий, е не само 
най-големият му обем, но и агиографските наративи в него. Затова идеята, че този 
тип лексика е типична само за нисшите жанрове на средновековната литература, би 


била дълбоко погрешна. При това примерите не могат да бъдат хомогенни и от едно 

семантично поле, а напротив - те са разнообразни и покриват различни сфери на 
човешкия живот. Един бъдещ електроннен лексикален архив от ЖНС би могъл да 
всключва данни от основни тематични и лексико-семантични речникови групи: чо- 
векът и околната географска среда; човекът и/ в обществото; човекът и неговият бит 
(предметно-битовата лексика); човекът и неговите ценности (абстрактната лексика 
според християнската духовна парадигма). Ексцерпцията би могла да се основава 
на теорията на лексико-семантичните и тематичните речникови групи и/ или кон- 
цептуално-семантичната класификация на езиковите единици като културни знаци 
(геаПа), чрез които се попълват профилираните бази данни от речника на един език 
в определен период. Конкретни методи биха били компютърната обработка на лек- 
сиката, методите на компонентния и дистрибутивен анализ, словообразувателният 
и семантичният анализ, статистическите методи. 

2. Извличането на лексикални бази данни за материалната и духовната култура 
на българина от османския период въз основа на пет източника с ясен обем и хроно- 
логия предполага приложението на оперативния термин лексикален маркер в тър- 
сенето на системни интертекстови връзки между петте източника. Повторението на 
определени лексеми в различни творби би било аргумент в доказването на атрибуция 
(това се отнася до Похвалната беседа с все още анонимен статут), но също така би 
очертало Речника на софийските книжовници като междинно явление между Старо- 
българския речник, съвременния български език и съвременния софийски говор за 
установяване на приемствеността и промяната, устойчивите и подвижните речникови 
тенденции, фактите за интелектуализация и демократизация на речниковия състав. 

3. Заслужава да се отбележи обстоятелството, че липсата на развита тексто- 
логична традиция на ЖНС е предимство при извличането на лексикални данни. 
Обикновено преписите на една творба изискват предварителна археографска и тек- 
стологична работа за установяване на промените спрямо архетипния текст. Докато 
Житието на св. Георги Нови Софийски има повече от 10 известни южнославянски 
преписа, ЖНС съществува само в един. Днес науката познава правописа на поп Ла- 
зар в този препис, но не и този на Матей Граматик, макар доминиращият ресавизъм 
в Софийско да е бил най-вероятно норма и за софийския ламбадарий (Даскалова 
1993-1994; Велчева 2010). Преписът се отличава също така със запазване на архаични 
за периода на XVI в. граматични категории в именната и в глаголната система, които 
принадлежат на перото на автора. Няма никакви основания да се допусне, че поп 
Лазар е редактирал лексикалния състав на Житието, а това означава, че то отразява 
автентичните идиолектни особености на автора, формирани като комплексна сис- 


тема и пресечна точка между високия книжовен стил на агиографския жанри живата 

българска реч. Примери и за двете явления дава още П. Сирку на с. 41-71 в своя труд, 
където са цитирани над 200 лексеми от различни части на сборник ЦИАИ 1521. Не 
бива да се забравя също, че ЖНС очевидно е било предназначено за слушане и ин- 
дивидуален прочит. Поради датата на култово почитане на св. Николай (17 май) то 
е включено в майския минеен дял на православния мартириум към вече същест- 
вуващи текстове за комеморизация на същата дата. В текста авторът неведнъж се 
обръща към своя адресат - както към клира, свещеното събрание на духовните му 
братя в Христа, така и към обикновените вярващи, към така наречените самовидци 
(свидетели) на мъченическия подвиг. За тази цел житийната фабула е трябвало да 
бъде ясна и разбираема, така както и посланията към сплотената верско-религиозна 
общност на православните. 

Примерни класификационни групи за разговорна лексика в ЖНС с отделни 


представители биха могли да бъдат: 


1. МАТЕРИАЛНИ И ПРЕДМЕТНО-БИТОВИ РЕАЛИИ В СУБСТАНТИВНА 
ЛЕКСИКА: 


а) названия за храни и напитки. Николай е измамен от турците, като е опит 
с мъстъ сладко вино от пресен, непрекипял гроздов сок; шира: Лексемата е позната 
още на Супрасълския сборники остава жива в западните български диалекти (СтбР 1, 
1999: 879; БЕР 4, 2012: 431); 

6) названия за облекло. В тази подгрупа заслужава да се коментира названието 
на един културен атрибут - така нареченото покриклло мало  вагренме свити соуцие еже 
ВБАМИ ЛЮБАШ СТЫ носити, другаде покривальце (Сътрку 1901: 139). Двете лексеми в атри- 
бутивно съчетание покривлльце ‘було, покров; покривало за глава; както множество 
други значения от първичния признак нещо за покриване - ‘чаршаф, черга, одеало:“ 
и БАГЕНЬНАМА свита ‘червена тъкан, плат, шаяк; връхна дреха от вълнен плат“ (БЕР, 5, 2012: 
494-485; 559) са довели до превода малка шапка от червена коприна; фесче (СБЛ 1986: 
374, 622) и червен фес (Станимиров 1931: 50). Безспорната реалия от епохата е тясно 
свързана със споровете какъв е произходът на Николай - българин, албанец, влах 
цинцарин, но също така е културен знак за традиционното облекло на житийния ге- 
рой. Турската лексема с персийски произход /ез тип шапка с форма на пресечен конус 
и червен цвят“ е неподходяща за превод, тъй като фесът става символ на религиозно- 
културна принадлежност в по-късни времена. Употребата на неутрална полисеман- 
тична лексема от славянския и българския речник покривлльце свидетелства за съзнате- 


лен избор на житиеписеца, който по този начин описва реалия, типична за произхода 

и родното място на героя, след като толкова е обичал да я носи. Главно покритие, 
подобно на тип тюрбан или шапка, е носено още в предосмански времена в гръцките 
земи и Кипър (както кечето сред албанците). Лексемата свитд, често асоциирана no- 
ради фонетична близост със свила ‘коприна; е разпространена в Софийско, ако се съди 
по църковноюридически текстове от ХУ-ХУ! в., и означава вълнен плат, тънък шаяк, 
но задължително свързан с вълната, а не с коприната (Цибранска-Костова 201: 99); 

в) занаяти. В подгрупата заслужава да се спомене занятът оусмошьвьчьство ‘про- 
изводство на кожи и готови изделия чрез съшиването на обработени кожи’ Към из- 
следвания занаят в ЖНС се отнасят четири композити: оусмошьвьчьство, оусмошьвъчьекъ, 
оуемотворъць и словоупотребата оусмышіюцаго, сочена за композитно сегашно деятелно 
причастие от глагола оусмљъішити, оусмошити (Райкова 2010а: 75), но туке по-вероятно да 
става въпрос за две отделни лексеми - оусмъ и шити - и поради това да няма обичайната 
съединителна гласна о. Занаятът обущарство е престижен и по традиция от старата 
българска книжнина е наречен с общия термин хждожьстко, както и с ҳътросъложеник. За 
иноверците занаятчии със същата професия, които завиждат и искат да се научат на 
майсторство от усмотвореца Никола, се казва съҳоудожни MOY БЪАХОМ (ЦИАИ 1521, 98a). 
Лексемите са от арсенала на обиходната реч и по данни на ДА в Института за българ- 
ски език днес имат диалектни наследници: усмари ‘майстори на фини кожи; които 
щавят кожи’ (същото y Геров 5, 1978: 454); аргасаните кожи се зоват още и усмени кожи, 
като усмени дисаги, усмени цървули в Търновско, осмари в Тетевенско, а към това 
следва да се добави особено важният пример от с. Бръложница, Софийско, осмени 
опънци, който подкрепя непрекъснатото присъствие на оусъмъ, оусъмь, охсЪМА ‘кожа; 
обработена кожа“ в ареала (Цибранска-Костова 2016); 

г) вътрешни елементи на сгради. В тази група пример е лексемата окьньце: 
вАЖЕн ни же микола извънофтуь Ге ИЖЕ Bb ТЬММИЦИ соушаго, поклона ше се кь мимь; в'Еше 
BÒ уукънць W МАЛЬ ЗЪЛО. Ако ёда стмоч ёго эврадок мадирати се (Сырку 1901: 120). дкъно 
‘прозорец и окъньце ‘малко прозорче“ не са засвидетелствани в корпуса на класи- 
ческите старобългарски паметници. В българската историческа традиция те се за- 
менят от про7оръ и последвалото деривационно и семантично развитие на базата на 
мотивиращия признак гледка, изглед до оформянето на съвременното значение на 
думата прозорец (приспособен отвор в стена на сграда за придобиване на изглед), но 
и до днес в българските диалекти е налице окно ‘тесен прозорец, вход, улей“ (ДА). 
Употребата на словообразувателен вариант в м. род окьньць със същото контекстово 
значение “малък отвор, прозорче на тъмничен затвор" е много ценно свидетелство от 


ЖНС за развоя на една лексема с конкретно значение, която неоснователно попада 

в списъците с набедени русизми в различни изследвания по историческа лексиколо- 
гия. В оригинална българска творба от XVI в. тя е сред живите говорни явления; 

д) общи административни сгради и опорни точки на градското простран- 
ство. Предвид факта, че словесното описанието на София в ЖНС е един от най- 
разпознаваемите творчески елементи в творбата и личен принос на Матей Граматик 
в конструирането на йеротопията на Балканите, това семантично поле заслужава 
специално внимание. Наред с множество конкретни данни за географски реалии 
и за сакралната топография на някогашния Сардикийски град книжовникът из- 
ползва с висока честота номинанти за административната градска среда. Мъчението 
на героя протича във и сред: скдицк ‘съд, съдилище; поторицк “място, на което се 
струпват много хора с определена цел; широко обществено пространство; тръжице 
пазар, пазарище, тържище, включително в онима до мъстл меднаго ZOBOMA тръжища, 
т.е. местността Медно тържище, където се е намирала църквата Възнесение Господне 
и покрай която минава мъченикът на път за лобното си място; трътницк “място за със- 
тезания, пирове и увеселения (сравни тритна “награда в СтбР 2, 2009: 960), използ- 
вано в значение на арена, публично пространство, преносно мястото за мъчения, 
мжчьничьскок тритнице (Сътрку 1901: 135; СБЛ 1986: 273); тьмьмица ‘тъмница, тъмничен 
затвор, оудылице затвор“ и др. Колокативната единица людьскъи пжть е устойчиво 
съчетание в текста (Сырку 1901: 103), с което се означава широка градска улица, калка 
от гр. дєросіх дбдс или само субстантивирано дғросіа. Градоустройствен принцип 
на големите балкански градове по модела на Константинопол са били централното 
място и основното комуникационно значение на главната улица. В случая по нея 


минава шествието с обречения на смърт Никола. 


2. ФРАЗЕОЛОГИЧНИТЕ ЕДИНИЦИ. 


Вътрешнокласификационни признаци в този лексикален сегмент също могат 
да бъдат прилагани, но предвид по-слабото познаване на историческата фразеоло- 
гия той може да бъде подреден по азбучен или друг общ признак. За да докажем 
релевантността на фразеологията към темата, тук ще се спрем на неотбелязания до 
момента фразеологизъм W МЛАДИ моктеи: Ñ w пръкрасное МЛАДИ ноктеи БЪДрдста; (МЛАДИ 
ноктеи БО БЪУрБрАЖАФМА же и творимл (Сырку 1901: 33). Той е преведен с от крехка 
възраст, от прекрасната си младост, от най-крехка младост (СБЛ 1986: 312; Ста- 
нимиров 1931: 4). Фразеологичното съчетание напомня за днешния диалектен израз 
от меки нокти, нокте, с който се означава най-ранната, детската възраст на човека 


(ДА; Нанова 2005: 369; РБЕ, 10, 2000: 1200). Конструиращият елемент нокът във 

фразеологичното съчетание се асоциира с нещо съвсем малко, за което свидетелства 
и днешният обичаен израз колкото нокът. Употребен за детските години на аги- 
ографския герой, този израз илюстрира развоя на съчетанието и ясната му връзка 
с говоримия език. Като синоним Матей Граматик използва и само израза № млада. 

Примерите могат да бъдат многократно увеличени, а класификационните 
групи - подведени под различни граматически класификации на субстантивна ле- 
ксика, глаголи, наречия, фразеологизми, по семантични полета или лингвокултуро- 
логични интерпретации по реалии (Мосиенко 2005; Легурска 2014). 

В следващите редове ще обособим втората част от статията в изпълнение на 
задачата да се разгледа фрагментът с едно от чудесата на светеца в оригинал и превод. 
Освен нагледна илюстрация за проницаемостта на говорими езикови явления в жи- 
тийната схема, този пасаж е ценен с няколко важни културно-исторически наблюде- 
ния. На първо място, от текста на ЖНС се знае, че мюсюлманите в София се опитват 
да предотвратят възникването на местен нов култ. С цел да не се съхранят най-ва- 
жните обекти на почитане след смъртта на мъченика, а именно мощите, агаряните 
изгарят тялото му, както са направили още с Георги Средецки, пострадал в Одрин 
на 26 март 1437 г. (СБЛ 1986: 306). Съществуването на такава практика в Османската 
империя по това време се доказва от съдбата на мощите на св. Сава - най-почитания 
сръбски светец и обединителен център за православните славяни, които биват изго- 
рени и разпилени в Белград на 27 април / 10 май 1594 г. Такава е съдбата и на мощите 
на св. Николай, разпилени във въздуха и хвърлени в близкия поток. Независимо от 
това чудеса заради и със застъпничеството на Николай Софийски се случват, защото 
чудесата са съществена част от парадигмата на християнската святост. Приживе се 
появява силна градушка, от която остава ледена грамада въпреки слънцето. Непо- 
средствено при изгарянето на мъртвото му тяло се издига дим като огнен стълб към 
небето, чертаейки пътя на мъченика до мястото на изгорените кости. Християните 
ги събират и отнасят в същия храм, в който е положено споменатото вече покривало 
от червен вълнен плат с частици от главата на Николай Софийски. Тези свещени 
обекти, наречени от самия автор на Житието мощи, стават стожер за сплотяване на 
православната общност. Тя е адресатът на посланието от култа към новомъчениците, 
който трябва да го съхрани и разпространи. Затова следвайки житийния канон след 
канонизацията на мъченика, Матей Граматик продължава фабулата с чудодейното 
изцеление на един юноша чрез водата, в която са измити телесните останки от све- 


теца и с която той бива помазан сякаш с миро: 

"H w AHERN ме ZAKKCNE БАГТЬ. НЬ Bb тБИ ча пукаше онов своБАЖАШЕ се ЮНОША, проказа Бо ААИ 
WNb APÉZNOŇ | wW ЛЮБИМИЦИ нари, понкже Бо нейдреченна НЕКАА И мео А ЛОБЬ върна слъпшешимь АВИТИ се 
Хощеть, sipag BO мекы лють NATALIE много по въсемоч тБЛо. И poen w ГЛАВЫ ДАЖЕ и AS aa И толико 
AKO ме прев оон МБ нокътми NÀbTbI разтръдъше. AKO кубке исходити W jani: ммӧгы. И ме АА „До сего 
tapisna ADTA Она ББДА. NB потомь окупран възрациахоч мемАлїе eano xb величьетво Bb оўдывленїе и 
Bb стрл НЕМАЛЬ въложише убит, WEBI KE МАЛЕИШИ, ú Ими вещъше, И по МАЛЕ по МАЛЕ кєликыЄ мр МЎ 
МАЛИМЬ сьрҳцаёми БИВАҲ8. И въ кон" ЦЬ Bbc т'Бло го въ ЛИНЬ СЬЛИВАИЄ се строфпь (Сырку 1901: 142-143; 


ЦИАИ 1521, л. 2046-205а; Станимиров 1931: 55), в превод: 


И, о чудо! Не закъсня благодатта, но в този същи час от проказата се освободи юношата. 
Този недъг дръзнах да нарека проказа, о възлюблени мои, понеже бе неизречимо тежък 
някак си и бе неудобно да го разкрия на слушащите. Някакъв жесток сърбеж бе обхванал 
цялото тяло на онзи юноша от главата до краката и дотолкова никак не можеше да 
търпи, че с ноктите си плътта чешеше така, че се образуваха множество рани. И не 
стига че тази беда продължи, ами после се образуваха толкова много пришки, че будеха 
голямо удивление и страх у тези, които го виждаха - някои малки, а други по-големи, 
и така малко по малко големите пришки с малките се сраснаха и накрая цялото негово 
тяло се превърна в един струпей. 


Този пасаж е бил интерпретиран в духа на литературните източници, използ- 
вани от Матей Граматик. Изказвани са предположения за връзката му с чудесата на 
царица Теофана и съпруга на византийския император Лъв Мъдри (886-912), култът 
към която е разпространен в столицата на Второто българско царство. Параклис за 
нея пише самият Патриарх Евтимий. Тази хипотеза на П. Сирку се отхвърля от С. Рай- 
чинов. На свой ред българският изследовател търси аналогии с Житието на Стефан 
Нови Изповедник, един от сигурните източници, ползвани от софийския книжо- 
вник (Райчинов 1983: 5). Със сигурност в символиката на изцелението чрез чудеса 
и в благодатното въздействие на светите мощи биха се намерили множество анало- 
гии. Начинът, по който Матей Граматик разказва този епизод, обаче, е нагледно до- 
казателство за навлизане на реалното в мистичното, необяснимото, йерофаничното 
чрез конкретни реалии от човешкия познавателен опит - болестите. Използвани са 
няколко лексеми за болести и болестни състояния: NPOKAZA; свравъ < скръвъ ‘сърбеж, 
краста, гнойни образувания по тялото“ (МіКІоѕісћ 1977: 829); строуп струпей, суха 
кора от рана при проказа и др. кожни болести“ (СтбР 2, 2009: 754) и накрая сочгреви < 
соугревъ. Последната лексема е спомената от А. Даскалова като пример за диалектна 
лексика в синонимна функция на строупъ струпей, цирей“ (Даскалова 1993-1994: 300). 
Всъщност соугревъ обозначава болестния симптом обрив по кожата, уртикария, съ- 
проводен със силен сърбеж, изприщване и пъпки (ДА; БЕР 7, 2010: 550; БНМ 2013: 481; 
Геров 5, 1978: 284; особено сугребица - обрив по кожата като краста в Софийско). Така 


лексемата става общо название за всякакви кожни заболявания със СХОДНИ СИМПТОМИ 

и с праславянска мотивираща основа от водещия семантичен признак “ргей > grebti 
> грети ‘греба, чеша! (БЕР, 1, 2012: 276-277). В народните обичаи един от начините за 
лечение е мирото, съответно съществува поверие, че наред с други заболявания, де- 
тето може да страда от сугреби, ако попът не използва достатъчно миро. Мироточията 
са основни целебни практики на мощите в различни жития на светци. В наратива 
за св. Николай Софийски липсват същински мощи, но осветената вода, в която са 
измити малкото останали телесни частици от мозъка и теменните му кости, играе 
същата роля и е като миро, както е казано в текста. Начинът на изразяване на Ма- 
тей Граматик подсказва, че болестта не е била точно проказа, както обикновено се 
твърди, макар пасажът да не е включен в превода на ЖНС. Със същата вероятност би 
могла да бъде едра шарка или някакво друго кожно заболяване. Проказата е библей- 
ски, евангелски топос и е пряко обвързана с други евангелски модели на сакрализа- 
ция, каквито в ЖНС не липсват (уподобяването на мъченика Николай на Христос, 
доколкото мъчениците за вярата са като imago Christi; Пилатовият модел в образа на 
турския съдия, който не иска върху себе си кръвта на страдалеца, но се подчинява на 
фанатизираната турска тълпа). Матей Граматик обаче не разкрива точното наиме- 
нование на болестта, защото то не е от значение толкова, колкото начинът на избав- 
ление от страданието чрез еманация на вярата. В културологичен аспект е важно да 
се подчертае влиянието на религиозния феномен мъченичество за вярата (Бакалова 
2016: 51-54), ав лингвистичен - натрупването на значими реалии от познавателния 
опит на българина от епохата на османското владичество. 

Чудото на св. Николай в края на Житието е единственото описано след кон- 
чината на агиографския герой, макар на финала на своята свещена повест Матей 
Граматик да загатва и за други чудеса. То отново е синтез на езиковите особености на 
един забележителен творец на българския език от XVI в. В него се открояват не само 
битови реалии, но също така съчетания с разговорен характер, сравни по мАле по мале 
“малко по малко. Това доказва още веднъж, че макар да не може да се говори за гово- 
римите и диалектните лексикални норми на българския език като за доминиращи, 
думи маркери на говоримата реч присъстват в ЖНС. Архаизиращите тенденции са 
предимно от синтактичен характер. При съвременните компютърни методи за из- 
вличане на лексикална информация би било непростимо да не се направи цялостно 
лексикално изследване на Житието - последен отглас от високите традиции на тър- 
новската агиография, но и преход към нови книжовни форми, както неизбежна прео- 


ценка за мястото и ролята на неговия автор в българската средновековна литература. 

